Ušné kvapky Burow
Dobrý deň, 
je možné Ušné kvapky Burow Galvex aplikovať do uší aj v tehotenstve?
Dobrý deň,
ďakujeme za Vašu otázku.
V dostupnej literatúre sa nenachádzajú údaje o negatívnom vplyve Burow kvapiek počas tehotenstva. Pri zápalových ochoreniach vonkajšieho zvukovodu u tehotných žien sú v liečbe prvou voľbou. Kvapky sa aplikujú na gázovú vložku, ktorá sa zavedie do vonkajšieho zvukovodu a každé dve hodiny sa prevlhčí roztokom. V prípade nedostatočného účinku je ďalšia liečba na rozhodnutí ošetrujúceho lekára.
Prajem pekný zvyšok dňa.
S pozdravom
PharmDr. Veronika Kiabová